Selulit

Sélulit minangka tumedhun (hérniasi) gajih ing ngisor kulit (subkutan) ing jaringan iket fibrosa sing diwujudaké minangka lesung pipit lan bendholan (nodularitas) kulit, asring ing daérah panggul (utamané bokong), sikil ngisor, lan weteng.  Sélulit dumadi déning akeh wadon sak bibaré balig (pubertas). Satunggal panalitén nemokaké yen 85-98% wadon duwé selulit.  Persèntase iki nuduhaké yen sélulit iku sifaté luwih fisiologis tinimbang patologis. Sélulit bisa disebabaké déning kombinasi akéh faktor sing komplèks saka hormon nganti génétika. Gurit paregangan (strétch mark) lan sélulit asring dianggep padha nanging isih béda. Sélulit sing ènthèng bisa dideleng mung kanthi njiwit kulit ing daérah sing ana sélulit, kayata ing pupu. Faktor hormonal nduwé kagunan gedhé ing tetuwuhé selulit, lan génétika nemtokake struktur kulit, tekstur kulit, lan jinis-jinis awak. Faktor liyané, kayata bobot lan nada (tonus) otot, duwé pengaruh ing wong duwéni sélulit, malah wong sing sehat bisa uga duwéni sélulit.

Sélulit dumadi ing 80-98% wadon sak bibaré balig amarga pengaruh hormonal, utamané wadon sing umure wis luwih saka 30 taun. Sélulit arang dumadi ing wong lanang. Sélulit sing dumadi ing wong lanang ana sambungané karo kurangé kempalan hormon (androgén), kayata sindrom Klinefelter, hipogonadisme, post-kastrasi, utawa ing pasiyén sing nampa terapi ésterogen kanggo pangobatan kanker prostat. Sawetara 85% wadon sing umure luwih saka 20 taun duwéni warni-warni darajat sélulit, lan sélulit bisa duwéni pengaruh luwih saka 90% wadon non-Asia. Sélulit bisa dumadi ing wadon saka kabéh umur, bisa dianggep minangka kahanan kulit sing ngalami penuaan bentuk amarga ringkihing dermis. 

 Piridan Kapustakan 

 Wacan Liyane 




 Pranala Njaba 



Kategori:Jaringan
Kategori:Kulit
Kategori:Kesehatan
Kategori:Perempuan
Kategori:Seksualitas manungsa